*Tämä artikkeli käsittelee vuonna 1994 syntynyttä jääkiekkoilijaa. Muista samannimisistä henkilöistä katso Ville Leskinen.*

**Ville-Valtteri Leskinen** (s. 18. helmikuuta 1994 Oulu) on suomalainen jääkiekkoilija, joka pelaa SM-liigajoukkue KooKoossa. Hän on pelipaikaltaan oikea laitahyökkääjä. Leskinen laukoo oikealta.

Ura
---

### Seuraura

Leskinen aloitti jääkiekkoilun viisivuotiaana Kiimingin Kiekko-Pojissa. Hän siirtyi juniorina sittemmin Oulun Kärppiin, josta Leskinen siirtyi B-juniori-ikäisenä Kalevan Palloon kaudeksi 2010–2011. Kaudeksi 2011–2012 hän palasi taas Kärppiin, jonka B-nuorten paras pistemies ja syöttäjä Leskinen oli SM-karsinnoissa tehoilla 6+11=17. Kevätkautensa hän pelasi lähinnä seuran A-nuorissa, joissa Leskinen onnistui tekemään 23 runkosarjaottelussa 25 tehopistettä. Hänet valittiin A-nuorten SM-liigan joulukuun 2012 parhaaksi nuoreksi pelaajaksi.

Kaudella 2012–2013 Leskinen voitti koko A-nuorten SM-liigan piste- ja maalipörssin tehoilla 27+34=61. Hänet palkittiin pistepörssivoitostaan Kari Jalonen -palkinnolla ja maalipörssin voitostaan Arto Javanainen -palkinnolla. Leskinen voitti myös sarjan tehopörssin lukemalla +36 ja palkittiin Raimo Helminen -palkinnolla. Hänet valittiin myös A-nuorten SM-liigan parhaaksi hyökkääjäksi ja palkittiin Saku Koivu -palkinnolla sekä valittiin tähdistökentälliseen. Leskinen valittiin kauden aikana myös sekä sarjan marraskuun 2012 että tammikuun 2013 kuukauden pelaajaksi. Hän debytoi kauden aikana myös miesten peleissä pelattuaan yhden ottelun lainalla Mestis-joukkue Kajaanin Hokissa. Leskinen teki 12. joulukuuta 2012 Savonlinnan Pallokerhoa vastaan tekemässään Mestis-debyytissä tehot 1+1=2.

Kaudeksi 2013–2014 Leskinen teki A-nuorista tuttujen ketjukaveriensa Saku Mäenalasen ja Balázs Sebőkin kanssa kolmivuotisen SM-liigasopimuksen Kärppien kanssa. Hän pelasi harjoituskaudella kolme European Trophy-ottelua tehopistein 1+1=2, kunnes Leskinen siirtyi kauden kynnyksellä lainalle Mestis-joukkue Heinolan Peliittoihin. Hänen syyskautensa jäi hieman rikkonaiseksi loukkaantumisten takia. Tammikuussa 2014 Leskisen lainasopimusta jatkettiin siirtotakarajalla saakka, mutta Kärpät lainasi hänet kuitenkin pari viikkoa myöhemmin kahden ottelun ajaksi sarjatasoa ylemmäs Kalevan Palloon, jossa Leskinen teki näin ollen liigadebyyttinsä 25. tammikuuta 2014 vieraissa JYPiä vastaan. Hänet merkittiin KalPan kakkosketjuun Tomi Körkön ja Sakari Mannisen kanssa. Erikoista tästä teki se, että koko ketju oli lainalla Kärpistä. Helmikuussa Leskisen lainasopimusta jatkettiin kauden loppuun. Hän teki KalPassa kaikkiaan 12 runkosarjaottelussa yhden syöttöpisteen.

Alkukauden 2014–2015 Leskinen oli loukkaantumisten takia kokonaan pelaamatta. Syyskuun 2014 lopulla hän purki yhteisymmärryksessä sopimuksensa Kärppien kanssa. Lokakuussa Leskinen siirtyi loppukauden kattaneella ja kevääseen 2016 asti ulottuvan option sisältäneellä sopimuksella SM-liigan nousijajoukkue Vaasan Sportiin. Hän teki joukkueessa liigauransa avausmaalin 9. tammikuuta 2015 KalPaa vastaan. Leskinen teki ottelussa myös yhden syöttöpisteen. Tomi Väkelä valitsi hänet ottelun legendojen tähtien kakkostähdeksi. Kaikkiaan Leskisen tulokaskausi toi 25 runkosarjaottelussa tehot 2+5=7. Huhtikuussa 2015 Sport käytti hänen sopimuksessaan olleen option ja teki vuoden mittaisen jatkosopimuksen Leskisen kanssa. Myös kausi 2015–2016 hänellä alkoi sairastuvalta, kun Leskinen loukkaantui jo ennen harjoituskauden Pitsiturnausta. Hän joutui kuukausiksi sivuun ja pelasi runkosarjassa vain 34 ottelua.

Kaudeksi 2016–2017 Leskinen palasi kaksivuotisella sopimuksella Oulun Kärppiin. Hän aloitti kautensa varsin vaisusti ja teki kahden ensimmäisen kuukauden aikana vain kolme tehopistettä, mutta Leskinen kuitenkin nosti tasoaan runsaasti kevätkaudella samassa ketjussa Antti Kalaputaan ja Saku Mäenalasen kanssa. Helmikuussa 2017 hän teki tehot 8+5=13 ja keräsi teholukeman +8. Leskinen palkittiin K-Raudan helmikuun maalitykkinä. Hän teki runkosarjassa kaikkiaan 54 ottelussa tehot 16+14=30, joilla Leskinen oli Kärppien toiseksi paras maalintekijä ja kolmanneksi paras pistemies.

Leskinen nousi kaudella 2017–2018 SM-liigan eliittiin ja teki runkosarjassa tehot 23+22=45. Hän oli Kärppien toiseksi paras maalintekijä Charles Bertrandin jälkeen. Leskinen jakoi koko SM-liigan maalipörssin neljännen sijan TPS:n Éric Perrinin kanssa. Hän pelasi kautensa pääosin Kärppien kakkosketjun oikeassa laidassa Nicklas Lasun ja Saku Mäenalasen vierellä. Pudotuspeleissä Leskisen ketjukaverit kuitenkin vaihtuivat, kun mm. Julius Junttila siirrettiin ketjun vasempaan laitaan ja Mäenalanen siirrettiin keskushyökkääjän tontille kolmosketjuun pudotetun Lasun tilalle. Kauden viimeiseen otteluun, kuudenteen finaaliotteluun vieraissa Tapparaa vastaan Leskinen nostettiin Kärppien ykkösketjuun Mikael Ruohomaan ja Charles Bertrandin vasempaan laitaan. Hän voitti koko pudotuspelien syöttöpörssin kymmenellä syöttöpisteellään. Leskinen voitti kauden päätteeksi Suomen-mestaruuden. Toukokuussa 2018 hän teki Kärppien kanssa vuoden mittaisen jatkosopimuksen.

Kaudeksi 2018–2019 Leskinen nimettiin Kärppien varakapteeniksi. Hän teki SM-liigauransa ensimmäisen kypärätempun 6. lokakuuta 2018 Porin Ässiä vastaan. Leskisen ensimmäinen maali syntyi ylivoimalla ja toinen jäi Kärppien 7–2-voittoon päättyneen ottelun voittomaaliksi. Hän sai ottelussa myös yhden syöttöpisteen oltuaan kakkossyöttäjänä Shaun Heshkan tekemässä ylivoimamaalissa. Juha Juntunen valitsi Leskisen ottelun Alumnien tähtien ykköstähdeksi. Hän teki lopulta SM-liigan yhden kauden piste-ennätyksensä tehoilla 29+28=57, joilla Leskinen ylsi koko liigan pistepörssin jaetulle kärkisijalle KooKoon Malte Strömwallin kanssa. Strömwall kuitenkin vei yhden maalin enemmän tehneenä varsinaisen pistepörssivoiton. Leskinen voitti myös kahdeksalla osumallaan SM-liigan voittomaalipörssin. Hän voitti myös koko pudotuspelien piste- ja maalipörssin tehoilla 7+8=15. Leskinen teki pudotuspeleissä kaksi voittomaalia, joista jälkimmäinen ratkaisi Kärpille finaalipaikan kuudennessa välieräottelussa 15. huhtikuuta 2019 vieraissa Helsingin IFK:ta vastaan. Hänen voittomaalinsa syntyi ylivoimalla, kun Kärpät voitti ottelun lukemin 0–3. Markus Granlund valitsi Leskisen ottelun Alumnien tähtien kakkostähdeksi. Hän voitti kauden päätteeksi SM-hopeaa. Leskinen palkittiin pelaajien äänestämänä kauden parhaana pelaajana Kultaisella kypärällä. Hänet valittiin kauden päätteeksi SM-liigan tähdistökentälliseen.

Leskinen siirtyi kaudeksi 2019–2020 kaksivuotisella sopimuksella Ruotsin SHL-liigan Färjestad BK:hon. Hän pelasi siellä 14 ottelua tehopistein 4+2=6, kunnes Leskisen sopimus purettiin yhteisymmärryksessä marraskuussa 2019. Joulukuussa hän palasi SM-liigaan ja siirtyi kevääseen 2021 asti ulottuvalla sopimuksella Helsingin IFK:hon. Leskisen sopimus sisältää option ulkomaille siirtymisestä kauden 2019–2020 jälkeen. Hän teki loppukaudella yli piste per peli -tahdilla 22 runkosarjaottelussa tehot 7+17=24. Huhtikuussa 2020 HIFK vahvisti, että Leskinen ei käytä sopimuksessaan ollutta optiota ulkomaille siirtymisestä ja hän jatkoi joukkueessa myös kaudella 2020–2021. Leskisen syyskausi jäi häneltä kuitenkin kokonaan väliin, kun hän loukkaantui harjoituskaudella Tampere Cupissa. Kuntouduttuaan tammikuussa 2021 hän teki runkosarjassa piste per peli-tahdilla 29 ottelussa tehot 8+21=29, joilla Leskinen oli HIFK:n kolmanneksi paras pistemies. HIFK:n runkosarja päättyi karanteeniin joukkueessa ilmenneiden koronavirustartuntojen vuoksi. Leskisen pudotuspelit osoittautuivat kuitenkin pettymykseksi, sillä hän jäi puoliväli- ja välierissä kokonaan ilman tehopisteitä, mutta pronssiottelussa 5. toukokuuta 2021 Tapparaa vastaan Leskinen onnistui tekemään kolme syöttöpistettä HIFK:n voitettua pronssia murskalukemin 7–1.

Kaudeksi 2021–2022 Leskinen palasi vuoden mittaisella sopimuksella Kärppiin. Lokakuussa 2021 hän loukkaantui ja oli sivussa seitsemän viikkoa joulukuulle asti. Tammikuussa 2022 Leskinen teki Kärppien kanssa kaksivuotisen jatkosopimuksen. Kaudeksi 2022–2023 hänen pelinumeronsa vaihtui numerosta 12 numeroon 81, kun joukkueeseen liittynyt Marko Anttila otti käyttöönsä mm. Suomen A-maajoukkueessa käyttämänsä pitkäaikaisen pelinumeronsa 12. Leskinen oli tehoilla 14+23=37 Kärppien toiseksi paras pistemies Teemu Turusen jälkeen. Maaliskuussa 2023 hän herätti keskustelua kommentoituaan sanomalehti *Kalevan* haastattelussa kaipaavansa Kärppien peliin lisää vapautta. Leskinen kommentoi seuraavasti: 

> »Kaikki alkaa näyt­tä­mään hi­taal­ta, jos tuolla ken­täl­lä joutuu miet­ti­mään liikaa asioi­ta.» 
> 
> 

Leskinen ei ollut kommentinsa jälkeen Kärppien kokoonpanossa seuraavassa ottelussa, eikä hän ollut omien sanojensa mukaan loukkaantunut.

Toukokuussa 2023 Kärpät tiedotti, että Leskisen sopimus on purettu yhteisymmärryksessä. Samana päivänä aikana Leskisen uutisoitiin siirtyvän kaudeksi 2023–2024 kaksivuotisella sopimuksella KooKoohon. Hänen sopimuksensa sisälsi option ulkomaille siirtymisestä ensimmäisen kauden jälkeen. Leskinen pelasi alkukaudella kahdeksan ottelua, kunnes hän joutui yli kahdeksi kuukaudeksi sivuun loukkaantumisen vuoksi. Leskinen palasi kaukaloihin tammikuussa 2024. Hän pelasi kauden aikana vain 25 runkosarjaottelua. Huhtikuussa 2024 KooKoo uutisoi, että Leskisen sopimuksessa ollutta ulkomaanoptiota ei käytetty.

### Maajoukkueura

Leskinen pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Yhteensä Leskinen on pelannut 18 nuorten ja viisi poikien maaottelua.

Suomen A-maajoukkueessa Leskinen on pelannut viisi ottelua tehopistein 1+3=4. Hän teki A-maajoukkuedebyyttinsä Karjala-turnauksen toisessa ottelussa 10. marraskuuta 2018 Helsingin Hartwall Arenassa Tšekkiä vastaan. Leskinen merkittiin Suomen kakkosketjuun ensimmäistä otteluaan pelanneen Arttu Ruotsalaisen sekä Harri Pesosen viereen. Ensimmäisen A-maajoukkuemaalinsa hän teki seuraavassa ottelussa 11. marraskuuta 2018 ylivoimalla Ruotsia vastaan. Leskisen osuma jäi Suomen 3–0-voittoon päättyneen ottelun ratkaisumaaliksi. Hän sai ottelussa myös syöttöpisteen Teemu Erosen tekemään maaliin.

Muuta
-----

Leskisen pikkuveli Arttu on pelannut jääkiekkoa hyökkääjänä alemmissa sarjoissa. Ville harrasti lapsena myös jalkapalloa Kiimingin Riennossa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Kärpät | A-SM | 23 | 9 | 16 | 25 | 6 | 3 | 0 | 1 | 1 | 2 |
| 2012–2013 | Kärpät | A-SM | 41 | 27 | 34 | 61 | 30 | 5 | 0 | 6 | 6 | 14 | Ykköstähdistö |
|  | Hokki | Mestis | 1 | 1 | 1 | 2 | 0 | – | – | – | – | – |
| 2013–2014 | Peliitat | Mestis | 8 | 2 | 5 | 7 | 2 | – | – | – | – | – |  |  |  |  |  |  | JMM | 7 | 1 | 0 | 1 | 4 |
|  | KalPa | SM-liiga | 12 | 0 | 1 | 1 | 0 | – | – | – | – | – |
| 2014–2015 | Sport | A-SM | 2 | 2 | 0 | 2 | 2 | – | – | – | – | – |
|  | Sport | SM-liiga | 25 | 2 | 5 | 7 | 8 | – | – | – | – | – |
| 2015–2016 | Sport | SM-liiga | 34 | 5 | 10 | 15 | 12 | 1 | 0 | 0 | 0 | 0 |
| 2016–2017 | Kärpät | SM-liiga | 54 | 16 | 14 | 30 | 14 | 2 | 0 | 0 | 0 | 0 |
| 2017–2018 | Kärpät | SM-liiga | 49 | 23 | 22 | 45 | 14 | 17 | 1 | 10 | 11 | 0 | Kanada-malja |
| 2018–2019 | Kärpät **(A)** | SM-liiga | 58 | 29 | 28 | 57 | 12 | 17 | 7 | 8 | 15 | 6 | Ykköstähdistö |
| 2019–2020 | Färjestad BK | SHL | 14 | 4 | 2 | 6 | 0 | – | – | – | – | – |
|  | HIFK | SM-liiga | 22 | 7 | 17 | 24 | 6 | – | – | – | – | – |
| 2020–2021 | HIFK | SM-liiga | 29 | 8 | 21 | 29 | 10 | 8 | 0 | 3 | 3 | 4 |
| 2021–2022 | Kärpät | SM-liiga | 38 | 12 | 15 | 27 | 4 | 7 | 1 | 2 | 3 | 2 |
| 2022–2023 | Kärpät | SM-liiga | 51 | 14 | 23 | 37 | 10 | 3 | 0 | 1 | 1 | 4 |
| 2023–2024 | KooKoo | SM-liiga | 25 | 1 | 12 | 13 | 2 | – | – | – | – | – |
| 11 kautta | yhteensä | SM-liiga | 397 | 117 | 168 | 285 | 92 | 55 | 9 | 24 | 33 | 16 |
| 1 kausi | yhteensä | SHL | 14 | 4 | 2 | 6 | 0 | – | – | – | – | – |

Lähteet
-------

* Ville Leskinen The Internet Hockey Databasessa (englanniksi)
* Ville Leskinen Eurohockey-sivustolla (englanniksi)
* Ville Leskinen *Elite Prospects*. Everysport Media Group AB.  (englanniksi)

### Viitteet

1. 1 2  Holappa, Pirjo: Ville Leskinen kehittyy jääkiekossa huimaa vauhtia (pdf) *epapermediabox.fi*.  26.5.2017. Oulu/Kiiminki:  Rantapohja Oy.  Arkistoitu 30.4.2018. Viitattu 30.4.2018.
2. 1 2 3 4 5 6 7 8 9 10  Ville Leskinen *Elite Prospects*. Everysport Media Group AB.  (englanniksi)
3. ↑  Leskinen: "Urheilussa on kovat realiteetit" *kookoo.fi*.  5.6.2023. KooKoo Hockey Oy.  Arkistoitu 21.6.2023. Viitattu 21.6.2023.
4. ↑  Elite Prospects - Kärpät U18 *eliteprospects.com*. Everysport Media Group AB. Viitattu 6.5.2019. (englanniksi)
5. ↑  Laine, Hannu: Nuorten SM: Joulukuun pelaajat Oulusta! *leijonat.fi*.  3.1.2012. Suomen Jääkiekkoliitto – Finlands Ishockeyförbund ry. Viitattu 26.1.2014.
6. ↑  Mennander, Pasi: Nuorten SM: Ville Leskinen puhdisti palkintopöydän - Neljä palkintoa ja All Star -valinta *leijonat.fi*.  26.3.2013. Suomen Jääkiekkoliitto – Finlands Ishockeyförbund ry. Viitattu 26.1.2014.
7. ↑  Laine, Hannu: Nuorten SM: Marraskuun pelaajat Oulusta ja Helsingistä *leijonat.fi*.  1.12.2012. Suomen Jääkiekkoliitto – Finlands Ishockeyförbund ry. Viitattu 26.1.2014.
8. ↑  Laine, Hannu: Nuorten SM: Tammikuun pelaajaksi pisterohmu Oulusta! *leijonat.fi*.  2.2.2013. Suomen Jääkiekkoliitto – Finlands Ishockeyförbund ry.  Arkistoitu 24.1.2014. Viitattu 26.1.2014.
9. ↑  Hokki lainaa Körkköä ja Leskistä *Jatkoaika.com*.  9.12.2012. Jatkoaika r.y. Viitattu 26.1.2014.
10. ↑  Riikonen, Jussi: Heikkotasoinen vääntö pitkän kaavan mukaan *Jatkoaika.com*.  12.12.2012. Jatkoaika r.y. Viitattu 26.1.2014.
11. ↑  Kärpät jatkosopimukseen sentterinsä kanssa *liiga.fi*.  4.2.2013. Jääkiekon SM-liiga Oy. Viitattu 26.1.2014.
12. ↑  Kärpät lähetti nipun pelaajia Mestikseen *Jatkoaika.com*.  4.9.2013. Jatkoaika r.y. Viitattu 26.1.2014.
13. ↑  Peliittojen pelaajia telakalle *Jatkoaika.com*.  2.10.2013. Jatkoaika r.y. Viitattu 26.1.2014.
14. ↑  Kärppien kolme nuorta lainalle *Jatkoaika.com*.  13.1.2014. Jatkoaika r.y. Viitattu 26.1.2014.
15. ↑  Ville Leskinen lainassa KalPassa *kaleva.fi*.  25.1.2014. Kaleva365 Oy. Viitattu 26.1.2014.
16. ↑  Lindroos, Jussi: KalPan Kärppä-ketju pirteä – Tarkki torjui kaiken *yle.fi*.  25.1.2014. Jyväskylä:  Yleisradio Oy. Viitattu 18.6.2021.
17. ↑  Kärppälainat jatkavat Kuopiossa *Jatkoaika.com*.  2.2.2014. Jatkoaika r.y. Viitattu 2.2.2014.
18. ↑  Kärpät purki sopimuksensa Leskisen kanssa *Jatkoaika.com*.  29.9.2014. Jatkoaika r.y. Viitattu 29.9.2014.
19. ↑  Nuorten maailmanmestari Sportin kokoonpanoon *Jatkoaika.com*.  12.10.2014. Jatkoaika r.y. Viitattu 13.10.2014.
20. ↑  Pukkinen, Mika: Kivet tippuivat sydämiltä - KalPa kaatui Kuparisaaressa *Jatkoaika.com*.  9.1.2015. Jatkoaika r.y. Viitattu 2.4.2024.
21. ↑  Otteluseuranta *liiga.fi*.  9.1.2015. Jääkiekon SM-liiga Oy. Viitattu 9.1.2015.
22. ↑  Komulainen vahvistamaan Sportin hyökkäystä *Jatkoaika.com*.  21.4.2015. Jatkoaika r.y. Viitattu 25.4.2015.
23. ↑  Sport-hyökkääjän kaudenavaus siirtyy *Jatkoaika.com*.  6.8.2015. Jatkoaika r.y. Viitattu 14.3.2016.
24. ↑  Vanhoja tuttuja ja uutta verta Ouluun - Heshka ja Rynnäs Kärppien haaviin *Jatkoaika.com*.  31.7.2014. Jatkoaika r.y. Viitattu 25.4.2016.
25. ↑  Kesken pelin löydetty ketju: Mäenalanen, Leskinen ja Kalapudas *forum24.fi*.  18.2.2017. Forum24 Oy.  Arkistoitu 21.3.2017. Viitattu 21.3.2017.
26. ↑  Ville Leskinen K-raudan helmikuun maalitykki *liiga.fi*.  1.3.2017. Jääkiekon SM-liiga Oy. Viitattu 1.3.2017.
27. ↑  Elite Prospects - Kärpät *eliteprospects.com*. Everysport Media Group AB. Viitattu 6.5.2019. (englanniksi)
28. ↑  Elite Prospects - Liiga Stats 2017-2018 *eliteprospects.com*. Everysport Media Group AB. Viitattu 6.5.2019. (englanniksi)
29. ↑  Edessä kuudes finaali – "Me ollaan tänään se joukkue" *oulunkarpat.fi*.  26.4.2018. Oulun Kärpät Oy. Viitattu 30.4.2018.
30. ↑  Teiskonlahti, Kirsi: Huhuissa Ruotsiin viety Leskinen jatkosopimukseen Kärppien kanssa – Hallitsevan mestarin hirmujoukkue valmis *yle.fi*.  31.5.2018. Yleisradio Oy. Viitattu 18.6.2021.
31. ↑  Viime kevään finaalijoukkueiden kapteenit vaihtuvat − Atte Ohtamaa perii Kärppien kapteeniuden Lasse Kukkoselta *Jatkoaika.com*.  10.8.2018. Jatkoaika r.y. Viitattu 11.8.2018.
32. ↑  Kärpät - Ässät, 6.10.2018 *liiga.fi*.  6.10.2018. Jääkiekon SM-liiga Oy. Viitattu 7.10.2018.
33. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 6.5.2019. (englanniksi)
34. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 6.5.2019. (englanniksi)
35. ↑  HIFK - Kärpät, 15.4.2019 *liiga.fi*.  15.4.2019. Jääkiekon SM-liiga Oy. Viitattu 6.5.2019.
36. ↑  Seppänen, Antti: Kultainen Kypärä Ville Leskiselle *liiga.fi*.  7.5.2019. Jääkiekon SM-liiga Oy. Viitattu 7.5.2019.
37. ↑  Seppänen, Antti: Liiga palkitsi kauden 2018-19 parhaita – tässä palkittujen lista *liiga.fi*.  8.6.2019. Jääkiekon SM-liiga Oy. Viitattu 9.6.2019.
38. ↑  Isokoski, Riku: Kärpissä loistanut Ville Leskinen siirtyy SHL:ään *Jatkoaika.com*.  26.6.2019. Jatkoaika r.y. Viitattu 26.6.2019.
39. ↑  Pilvinen, Sami: Nyt on kova tekijä markkinoilla - SM-liigasta Ruotsiin siirtyneen tähtihyökkääjän sopimus purettiin *iltalehti.fi*.  12.11.2019. Alma Media Suomi Oy. Viitattu 12.11.2019.
40. ↑  Isokoski, Riku: Todellinen šokkisiirto pohjoisesta pääkaupunkiin – Ville Leskinen viittasi kintaalla Kärpille ja siirtyy HIFK:n paitaan *Jatkoaika.com*.  26.6.2019. Jatkoaika r.y. Viitattu 26.6.2019.
41. ↑  Pärnänen, Antti: Superlupaus Brad Lambert jatkaa 2 vuotta HIFK:ssa – Myös tähtihyökkääjät Jere Sallinen ja Ville Leskinen jatkavat *Jatkoaika.com*.  6.4.2020. Jatkoaika r.y. Viitattu 6.4.2020.
42. ↑  Nurminen, Veikko: HIFK:n Ville Leskinen loukkaantui Tampere Cupissa – vamma vaatii kuukausien huilin *Jatkoaika.com*.  21.9.2020. Jatkoaika r.y. Viitattu 18.6.2021.
43. ↑  Elite Prospects - HIFK *eliteprospects.com*. Everysport Media Group AB. Viitattu 18.6.2021. (englanniksi)
44. ↑  Lehtisaari, Matti: Kärpille kova vahvistus: Ville Leskinen palaa Ouluun *yle.fi*.  11.5.2021. Yleisradio Oy. Viitattu 18.6.2021.
45. ↑  HIFK - Tappara, 5.5.2021 *liiga.fi*.  5.5.2021. Jääkiekon SM-liiga Oy. Viitattu 18.6.2021.
46. ↑  Seppä, Lassi: Ville Leskinen palaa kärppänuttuun − "Pelityylissä ei välttämättä suuria muutoksia ole tapahtunut, mutta ihmisenä olen kasvanut" *Jatkoaika.com*.  11.5.2021. Jatkoaika r.y. Viitattu 18.6.2021.
47. ↑  Perkiö, Jari: Kärpät hävisi Il­vek­sel­le en­sim­mäi­sen kerran vie­ras­kau­ka­los­sa lähes seit­se­mään vuoteen – pitkään louk­kaan­tu­nee­na ollut Ville Les­ki­nen teki paluun: "Ei näin pitkän tauon jälkeen voi olla täy­des­sä kun­nos­sa" *kaleva.fi*.  13.12.2021. Kaleva365 Oy. Viitattu 6.1.2022.
48. ↑  Seppä, Lassi: Ville Leskinen solmi kahden vuoden jatkosopimuksen Kärppiin *Jatkoaika.com*.  6.1.2022. Jatkoaika r.y. Viitattu 6.1.2022.
49. ↑  Elite Prospects - Kärpät *eliteprospects.com*. Everysport Media Group AB. Viitattu 3.5.2023. (englanniksi)
50. 1 2  Kunnari, Timo: Kärppien tähti avautui medialle – Joutui hyllylle huippupelistä: "En minä päätä" *iltalehti.fi*.  8.3.2023. Alma Media Suomi Oy. Viitattu 3.5.2023.
51. ↑  Leskisen ja Kärppien välinen sopimus purettu *karpat.fi*.  30.5.2021. Oulun Kärpät Oy. Viitattu 30.5.2023.
52. ↑  Tehohyökkääjä Ville Leskinen Kouvolaan ja KooKoon paitaan! *kookoo.fi*.  30.5.2023. KooKoo Hockey Oy. Viitattu 30.5.2023.
53. ↑  Kaukaloon palannut Ville Leskinen odottaa tiukkaa TPS-ottelua *kookoo.fi*.  10.1.2024. KooKoo Hockey Oy. Viitattu 2.4.2024.
54. ↑  Katsaus sopimustilanteeseen: Leskinen jatkaa Kouvolassa *kookoo.fi*.  4.4.2024. KooKoo Hockey Oy. Viitattu 4.4.2024.
55. ↑  Tilanne 10.2.2019
56. ↑  FIN - CZE (Line Up) *stats.swehockey.se*.  10.11.2018. Svenska Ishockeyförbundet. Viitattu 18.6.2021. (englanniksi)
57. ↑  FIN - SWE (3-0) *stats.swehockey.se*.  11.11.2018. Svenska Ishockeyförbundet. Viitattu 18.6.2021. (englanniksi)
58. ↑  Arttu Leskinen *Elite Prospects*. Everysport Media Group AB.  (englanniksi)


|  |  |  |
| --- | --- | --- |
| Edeltäjä:**Julius Junttila** | **Kultaisen kypärän voittaja**2019 | Seuraaja:**Justin Danforth** |

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo